brannstender
Store norske leksikon,Samfunn,Forsvar og sikkerhet,Samfunnssikkerhet og beredskap,Brann og brannvern
Brannstender er et armatur som koples til hakestykket i en brannkum og som brannslanger kan koples til.
Brannstenderen kan være både enarmet og toarmet, og brannfolkene må vanligvis krype ned i brannkummen for å få koplet stenderen til hakestykket som er montert på en hovedvannledning.I hakestykket er det en kuleventil. Ved å vri håndtaket til brannstenderen rundt skrus et lite lokk i bunnen nedover og presser kula i ventilen ned, slik at vannet kan strømme opp i stenderen og via koplingene til brannslanger. Bergensstenderen En bergensstender er en brannstender som er ekstra lang, slik at brannfolkene slipper å ta seg ned i brannkummen, men kan kople den på hakestykket fra bakkenivå. Dette er mulig når avstanden til frostfri dybde ikke er altfor lang. Les mer i Store norske leksikon brannhydrant brannkum brannvern Eksterne lenker Kollegiet for brannfaglig terminologi